**“Smart bank” aksiyadorlik jamiyati aksiyadorlarining navbatdan tashqari umumiy yig‘ilishi о‘tkazilishi tо‘g‘risida**

**E’LON**

**Hurmatli aksiyadorlar!**

“Smart bank” aksiyadorlik jamiyati Kuzatuv kengashining 2025 yil 5 fevraldagi qaroriga asosan bank aksiyadorlarining navbatdan tashqari umumiy yig‘ilishi
2025 yil 3 mart kuni Toshkent shahri Shayxontohur tumani, Botir Zokirov kо‘chasi, 2A-uy manzilida joylashgan binoda о‘tkaziladi.

Yig‘ilish soat 11:00 da boshlanadi. Aksiyadorlarni ro‘yxatga olish soat 10:30 dan boshlanadi va soat 10:55 da tugatiladi. Umumiy yig‘ilish о‘tkazilishi haqida xabar qilish uchun bank aksiyadorlari reyestri 2025 yil 5 fevral holatiga va aksiyadorlarning navbatdan tashqari umumiy yig‘ilishida qatnashish uchun 2025 yil 25 fevral holatiga tuziladi.

**Kun tartibi:**

1. Bankning sanoq komissiyasi a’zolari soni va shaxsiy tarkibini tasdiqlash.

2. Aksiyadorlarning navbatdan tashqari umumiy yig‘ilishi reglamentini tasdiqlash.

3. Bank Kuzatuv kengashi ayrim a’zolarining vakolatlarini muddatidan oldin tugatish hamda Kuzatuv kengashi tarkibidan chiqarish.

4. Bank Kuzatuv kengashiga ayrim a’zolarini saylash.

5. Bankning affillangan shaxslar rо‘yxatini tasdiqlash.

Aksiyadorlarning navbatdan tashqari umumiy yig‘ilishida qatnashish va ovoz berish uchun, aksiyadorlarda shaxsni tasdiqlovchi hujjat, aksiyadorlar vakillarida esa qonunchilikda belgilangan tartibda rasmiylashtirilgan ishonchnoma bо‘lishi lozim.

Aksiyadorlarning navbatdan tashqari umumiy yig‘ilishda kо‘rib chiqiladigan masalalar bо‘yicha axborotlar (materiallar) bilan Toshkent shahri Shayxontohur tumani, Botir Zokirov kо‘chasi, 2A-uy manzilida ushbu e’lon berilgan kundan boshlab yig‘ilish о‘tkaziladigan kunga qadar soat 10:00 dan 17:00 gacha tanishish mumkin.

Elektron pochta manzili: office@smartbank.uz

***Hurmat bilan,***

***“Smart bank” aksiyadorlik jamiyati Kuzatuv kengashi.***

***2025 yil 5 fevral***